kardosdrur/scandi-wiki huggingface dataset:
Stefan (flertydig)

Stefan har flere betydninger:
 Stefan − et drengenavn
 Stefan (film) − en kortfilm fra 2010 af Andreas Thaulow
 Stefan (valgt pave) (død 752) − en romersk præst
 Stefan (album) − et album fra 1987 af Dennis González
Ungdom i arbejde (flertydig)

Ungdom i arbejde har flere betydninger:
 Ungdom i arbejde − en dansk dokumentarfilm fra 1941 af Theodor Christensen
 Ungdom i arbejde (lang toneudg.) − en dansk propagandafilm fra 1941 af Theodor Christensen
 Ungdom i arbejde (lang stum udg.) − en dansk propagandafilm fra 1941 af Theodor Christensen
Harreslevgaard

Harreslevgaard (dansk) eller Harrisleehof (tysk) er en bebyggelse beliggende ved Hærvejen syd for Harreslev by. Den største del af området hører under Harreslev, en mindre del under Flensborg kommune (Friserbjerg). Udmiddelbart vest for Harreslevgaard ligger naturområdet Skæferhuset, øst for ligger Frueskoven. Mod nord ligger Harreslevs erhvervsområde.

I 2014 blev der oprettet en affaldsdeponi for byggeaffald fra det nordlige Slesvig-Holsten.

Harreslev
Jason Wiles

Jason Austin Wiles (født 25. april 1970) er en amerikansk skuespiller og komiker. Wiles mest kendte roller er i to tv-serier, som Colin Robbins i Beverly Hills 90210 og som Maurice Boscorelli i Aftenvagten

Kilder

Eksterne henvisninger 

 

Personer fra Kansas City
Skuespillere fra Missouri
Gabrielle Wittkop

Gabrielle Wittkop (født 27. maj 1920, død 22. december 2002) var en fransk forfatter og journalist. Hendes kendteste værk er Nekrofilen (Le nécrophile). Som navnet hentyder til, handler den om den nekrofile Lucien og hans natlige eskapader med de nyligt afdøde. Da romanen udkom på forfatteren Régine Deforges' forlag, blev den en mindre skandalesucces i hjemlandet Frankrig. "Jeg kan ikke lide hende, og hun kan ikke lide mig. Men hun er ikke bange for noget", sagde Wittkop om sin forlægger.

Opvækst 
Gabrielle med pigenavnet Ménardeau fik hjemmeundervisning af sin far og kunne læse som 4-årig. Som 8-årig skrev hun sit første manuskript, og hendes far købte manuskriptet for 4 franc. Hun fandt som 13-årig en bog af Marquis de Sade i sin fars bibliotek og blev, som hun selv sagde, "et barn af Oplysningstiden".

Bibliografi 
Hendes produktion der er blevet oversat (til dansk):

Forlaget Sidste Århundrede: Nekrofilen, 2018 (opr. 1972).
Forlaget Sidste Århundrede: Eksemplariske bortgange, 2018 (opr. 1995)

Referencer 

Skønlitterære forfattere fra Frankrig
Journalister fra Frankrig
Fransksprogede forfattere
Personer fra Nantes
Nordkorea ved sommer-OL 2020

Nordkorea deltog ikke under Sommer-OL 2020 i Tokyo som blev afviklet i perioden 23. juli til 8. august 2021. Landets sportsministerium meddelte 6. april 2021 at beslutningen om ikke at sende nordkoreanske deltagere til legene, skyldtes coronapandemien.

Medaljer

Medaljevinderne

Referencer 

Lande ved sommer-OL 2020
2020
Hertugdømmet Oels

Hertugdømmet Oels (Fyrstendømmet Oels) med hovedstaden Oleśnica (byen Oels) var én af de mange små schlesiske hertugdømmer.

Historie 
Hertugdømmet Oels blev oprettet i 1312, og det blev nedlagt i 1884. Indtil 1312 tilhørte området Hertugdømmet Głogów.

I modsætning til hertugdømmerne i det centrale og vestlige Tyskland blev Oels ikke en suveræn stat i 1648.

Fra 1744 til 1792 blev Oels regeret af Carl Christian Erdmann af Württemberg-Oels, der var en generalløjtnant i dansk tjeneste.

I 1792 – 1884 var hertugdømmet Oels i personalunion med Braunschweig. Efter den sidste hertugs død i 1884 blev hans besiddelser delt. Statsejendommene blev tildelt den preussiske kronprins som tronlen, mens hertugens private ejendom tilfaldt det sachsiske kongehus.

Oels
Schlesien
Etableret i 1312
Ophørt i 1884
Brett Kavanaugh

Brett Michael Kavanaugh (født 12. februar 1965 i Washington D.C) er en amerikansk politiker og en af de ni højesteretsdommere i USA. Han blev nomineret til denne post af Donald Trump og overtog posten den 6. oktober 2018. Han var, i perioden 2006 og frem til sin nominering til den amerikanske højesteret i 2018, dommer ved en lavere retsinstans, appeldomstolen for District of Columbia. Kavanaugh har siden 1988 var medlem af det såkaldte Federalist Society, som er en organisation bestående af konservative og libertarianer, der argumenterer for en tekstualistisk fortolkning af den amerikanske forfatning.

Kavanaugh har studeret på Yale University, hvor han indledningsvis studerede historie, hvorefter han senere studerede jura på Yale Law School. Han arbejde efterfølgende som en law clerk forskellige dommere, herunder i perioden 1993 til 1994 for højesteretsdommer Anthony Kennedy. Han arbejdede efterfølgende, i perioden 1994 til 1997, for den uafhængig rådgiver (independent counsel) Ken Starr. Han arbejdede herefter kortvarigt i den private sektor, hvorefter han i 1998 på ny blev genforenet med Ken Starr. Her var Kavanaugh bl.a. medforfatter til dele af den såkaldte "Starr Report", som omhandlede Bill Clinton–Monica Lewinsky sex skandalen, og som i sidste ende var grundlaget for Clinton's rigsretssag. 

Kavanaugh var i 2000 en del af George W. Bush's juridiske hold, som forsøgte at stoppe genfortællingen af stemmer i Florida. Efterfølgende sluttede han sig til Bush administrationen, hvor han arbejdede som jurist for forskellige kontorer i den føderale regering. Her arbejde han bl.a. på den såkaldte "Enron-skandale", ligesom han arbejdede på at få udpegede forskellige føderale dommere heriblandt højesteretsdommer John Roberts. Kavanaugh blev allerede i 2003 nomineret til dommer ved appeldomstolen for District of Columbia, men den efterfølgende godkendelse proces i Senatet trak ud, hvorfor han først blev godkendt i 2006 efter et kompromis mellem republikanerne og demokraterne var blevet indgået.

Noter

Kilder

Politikere fra USA
Højesteretsdommere fra USA
Personer fra Washington D.C.
Frederik Jørgen von Pultz

Frederik Jørgen von Pultz var officer og den sidste i den adelige slægt von Pultz. Han var søn af ritmester Peder Hansen von Pultz og Edel Margrethe von Pultz (født Gyldenkrone).

Frederik Jørgen von Pultz blev født d. 12. november 1734 på Rygård i Langå sogn på Sydfyn, og døde d. 27. januar 1811 på hans gård Forhaabningslund på Sydfyn.

Familie

Ægteskab 
Major Frederik Jørgen von Pultz blev d. 20. marts 1771 gift på herregården Fjællebro med Ida Dorthea von Pentz, der var datter af konferentsråd Ludvig Christian von Pentz og Margrethe von Holsten, og søster til Ditlev von Pentz. Parret fik ikke nogen børn.

Parret blev separeret, men dato for dette er ukendt.

Børn 
Frederik Jørgen von Pultz skulle efter sigende have 12 uægte børn. Kun få af disse er navngivet og ikke alle navne er bekræftet. Dog er datteren Anna Margrethe Faber i bekræftet i slægtsbogen "Slægten Pultz" af Frederik Hjort. Han fandt i kirkebogen for annex-sognet Lunde ved Stenstrup at en Anne Marie Larsdatter d. 20. juni 1773 fik et uægte barn døbt med navnet Anna Margrethe.

Også Niels Møller er bekræftet som værende søn af Majoren. Han er døbt d. 17. december 1780 i Vejstrup Kirke, hvor også Anne Marie Larsdatters søn Niels er døbt.

 Anna Margrethe Faber (f. 1773, d. 1849) - med Anne Marie Larsdatter
 Niels Møller (f. 1780, d. ?) - med Anne Marie Larsdatter
 Peder Winther (ikke bekræftet)
 Hans Frederik Linde (ikke bekræftet)

Militærtjeneste 
Frederik Jørgen von Pultz var officer og blev hjemsendt med rang af major d. 18. september 1765. Dette sikkert som følge af hans fars død, som dermed betød at han skulle hjem for at overtage driften af først Rygård (Langå sogn) og senere Tiselholt - dette indtil hans mors død d. 29. december 1803.

Karriere 
 ? - 18. september 1765 - Major

Ejerskab og besiddelser 
Frederik Jørgen von Pultz købte d. 25. maj 1804 en mindre gård på 7 tønde land i Ryslinge Sogn med navnet Forhaabningslund. Han tiltrådte dog først gården 1. maj 1805.

Ejerskab 
 25. maj 1804 - 27. januar 1811 - Forhaabningslund  (Ryslinge Sogn)

Referencer

Eksterne kilder og henvisninger 
 Forhaabningslund - http://www.forhaabningslund.dk/ 
 F(rederik) Hjort: "En Husmandsfamilie fra Tommerup der binder den uddøde adelige Slægt von Pultz til den nulevende borgerlige Slægt Pultz"  i Aabog for Odense og Assens Amter, 1921.

Adel fra Danmark
Officerer fra Danmark
Godsejere fra Danmark
Slægten Güldencrone
Slægten Pultz
Rammeantenne

En rammeantenne (loop-antenne) er en radioantenne, der består af en loop (ring) eller spole af metaltråd eller metalbånd, metalrør, eller en anden elektrisk leder, som typisk er energifødet fra en balanceret elektrisk kilde eller belastet af en balanceret belastning.

En rammeantenne dækker over flere forskellige antennetyper, der bl.a. har forskellige bølgelængdeomkredse og om den evt. anvender en ferritkerne, kaldes den for en helbølge rammeantenne og en ferritantenne. 

Denne artikel vedrører rammeantenner, der har en omkreds på mere end 30% af en bølgelængde til typisk omkring én bølgelængde.

Helbølge rammeantenne
En selvresonant rammeantenne, der har en omkreds på omkring én bølgelængde, kaldes for en helbølge rammeantenne. Disse rammeantenner er følsomme for radiobølger i rammens to hulretninger.

Den lineare polarisation bestemmes af signalfødningspunktet i forhold til jordoverfladen. Fødes signalet ind for neden eller oven er rammeantennen vandret polariseret. Fødes signalet ind til venstre eller højre er rammeantennen lodret polariseret. 

Eksempler på helbølge rammeantenner omfatter energifødeelementet i quad-antenner og delta-loop-antenner. Disse antenner kan anvendes til både radiosending og radiomodtagelse.

Små rammeantenner

En lille rammeantenne er også kendt som en magnetisk dipolantenne. En magnetisk dipolantenne kobler til radiobølgens magnetiske felt i antennens nærfelt - i modsætning til monopolantenner og dipolantenner, der kobler til radiobølgens elektriske felt i antennens nærfelt.

Denne kategori omfatter rammeantenner fra under 1% til 30% af én bølgelængde i omkreds. Disse rammeantenner er følsomme for radiobølger langs renden af rammeantennen eller spolen.

Se også 
 Big Wheel
 Elektrisk dipolantenne

Kilder/referencer

Antennetyper
Ekstremisme

Ekstremisme betegner en yderligtgående adfærd eller holdning, især indenfor politik eller religion. Begrebet bruges dels med en ofte nedsættende betydning i den politiske debat, dels i den samfundsvidenskabelige forskning med en mere deskriptiv, neutral betydning.

Etymologi 

Ordet ekstremisme er kendt på dansk siden 1961. Det er formodentlig inspireret af engelsk extremism og adjektivet "ekstrem", som via fransk extrême kommer fra latin extremus ('yderst'). På engelsk er ordet extremism kendt siden 1865.

Ingen præcis definition 

Selvom ekstremisme betyder yderligtgående, er der ikke nogen konsensus om en mere præcis betydning af ordet. Det bruges i en række forskellige, omend beslægtede betydninger. Ekstremistiske holdninger kan således være holdninger, der 1) statistisk set er sjældne, 2) befinder sig langt fra medianen, eller 3) opretholdes med  en særlig intensitet, eller som er forbundet med et konspiratorisk eller ligefrem patologisk verdenssyn. 

Ekstremistiske holdninger kan i nogle tilfælde bevirke isolation fra det omgivende samfund  eller selv være begrundet af en sådan isolation, og de kan opfattes som  truende for den samfundsmæssige tryghed. Ekstremistiske holdninger kan somme tider være i konflikt med demokratiske styreformer og idealer om tolerance, ligesom de kan være kombineret med antidemokratiske holdninger og handlinger.

Ekstremisme i Danmark 

I 2014 offentliggjorde sektorforskningsinstitutionen SFI - Det Nationale Forskningscenter for Velfærd den første samlede kortlægning af politiske og religiøse antidemokratiske og/eller ekstremistiske miljøer i Danmark. Rapporten var bestilt og finansieret af Social- og Integrationsministeriet. Rapporten pegede på tre miljøer, "hvor antidemokratisme eller ekstremisme potentielt kan finde sted: højreradikale, venstreradikale og islamistiske miljøer". Rapporten angav også 15 konkrete grupperinger (seks højreradikale, fire venstreradikale og fem islamistiske), som ansås for antidemokratiske og/eller ekstremistiske.

Se også 

 Højreekstremisme
 Venstreekstremisme
 Radikalisering

Kilder
1000-meter-løb

1000 meter er en atletisk disciplin som oftest løbes på bane til konkurrencer. Den danske rekord i denne disciplin lyder på 2,16,29. Rekorden er sat af den kenyanskfødte, danske løber Wilson Kipketer. Kipketers danske rekord har også været tidligere verdensrekord. Den nuværende verdensrekord tilhører Noah Ngeny som går i tiden 2.11.96. Disse rekorder er i indendørs atletik. Verdensrekorden for kvinder tilhører Svetlana Masterkova. Hendes tid lyder på 2.28.98

Løbesport (atletik)
Slukefter (Harreslev)

Slukefter er en bebgyggelse beliggende syd for Klusgaard i det nordøstlige Harreslev. Stednavnet går tilbage til en kro, som eksisterede her fra 1726 til 1906. Stednavnet blev ikke fortysket og kaldes også på tysk for Slukefter. Stedet kaldtes tidligere også for Marielyst. 

Bortset fra de enkelte huse var området i mange år næsten ubeboet. Først i 1900-tallet blev området bebygget med især dobbelt- og parcelthuse. Det skyldes primært de mange flygtninge og fordrevne fra de tyske østområder, som efter anden verdenskrig kom til Sydslesvig. Efterhånden blev Harreslev by, Harreslevmark, Musbæk og Slukefter til et sammenhængende byområde.

Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.

Eksterne henvisninger

Noter 

Harreslev
Burning (film)

Burning er en koreansk film fra 2018 instrueret af Chang-dong Lee med Yoo Ah-In, Steven Yeun og Jeon Jong-seo i hovedrollerne. Filmen havde premiere under filmfestivalen i Cannes, hvor den deltog i hovedkonkurrencen i 2018. Den vandt Sølvspejlet under Film fra Syd i 2018.

Filmen var Sydkoreas bidrag til bedste fremmedsprogsfilm ved Den 91. Oscaruddelingen.

Medvirkende 
 Ah-In Yoo som Jong-su Lee
 Sang-yeop Yeun som Ben
 Jong-seo Jeon som Hae-mi Shin
 Soo-Kyung Kim som Yeon-ju
 Seung-ho Choi som Yong-seok Lee
 Sung-Keun Moon som Advokat

Kilder

Eksterne henvisninger 
 

Film fra 2018
Dramafilm fra Sydkorea
Beautiful Boy

Engle går i hvidt er en amerikansk biografisk dramafilm fra 2018 og er instrueret af Felix Van Groeningen.

Medvirkende 
 Steve Carell som David Sheff
 Timothée Chalamet som Nic Sheff
 Maura Tierney som Karen Barbour
 Christian Convery som Jasper Sheff
 Oakley Bull som Daisy Sheff
 Kaitlyn Dever som Lauren
 Amy Ryan som Vicki Sheff
 Stefanie Scott som Julia
 Julian Works som Gack

Eksterne henvisninger 
 

Amerikanske film fra 2018
Dramafilm fra USA

Film baseret på virkelige begivenheder
Biografiske film fra USA
The Lord of the Rings: The Third Age

The Lord of The Rings: The Third Age er et videospil udviklet og udgivet af EA-Spil til Gamecube, Playstation 2 og Xbox. Spillet er løst baseret på Peter Jacksons Ringene Herre-filmserie. Spilleren styrer en gruppe af figurer, der gennemlever et eventyr og udvikles gennem de erfaringer, de får ved at besejre fjender og fuldføre missioner.

Handling 
Handlingen i spillet er centreret omkring Berethor, kaptajn og vogter af fæstningen i Gondor, som er på rejse til Rivendell for at finde Boromir, en af de ni medlemmer af fællesskabet. På vej til Rivendell angrebes Berethor af en gruppe af ringånder, som næsten dræber ham. Han bliver reddet af elverkvinden Idrial, der er en af Galadriels tjenere. Sammen har de et syn, hvor Gandalf den Grå fortæller, at Boromir er en del af fællesskabet, og at de er på vej i retning af Moria. På vej til Moria møder Berethor Elegost, en jæger af Dúnedains-folket. Senere møder de dværgen Hadhod. 

Efter Boromirs død får gruppen en mission om at gøre sit bedste for at hjælpe de medlemmer af fællesskabet, der stadig er i live. De hjælper Gandalf med at dræbe Balrogen på Khazad-dûms bro. De rejser gennem landet Rohan. På vejen møder de Morwen, en Rohan-kvinde, der har mistet sin familie i Sarumans angreb, og Éoaden, medlem af Théodens kongelige garde. De kommer op til Helms Kløft og hjælper Aragorn, Legolas og Gimli med at bekæmpe  uruk-haierne, som stormer mod fæstningen. Efter dette drager de til Osgiliath, hvor de ved Faramirs hjælp dræber orken Gothmog og flere ringånder. Til sidst slås de også ved Minas Tirith og hjælper Éowyn med at dræbe Troldmanden af Angmar ved Pelennor-sletten. Efter at have slået de resterende otte ringånder ihjel drager selskabet til Mordor, hvor de møder Saurons øje og ødelægger det. Med dette er spillet gennemført.

Stemmeskuespillere 

 Rhys Lloyd - Berethor / Aranel / Gamling
 Lori Phillips - Idrial / Morwen / Karavanalv
 Chris Edgerly - Elegost / Aragorn / Éomers løjtnant
 Lewis Macleod - Hadhod / Sharku
 Charles Martinet - Éaoden / Gimli
 Ian McKellen - Gandalf
 Christopher Lee - Saruman

Stemmer til arkivmateriale

 Sean Astin - Samvis Gammegod
 Sean Bean - Boromir
 Cate Blanchett - Galadriel
 Orlando Bloom - Legolas
 Billy Boyd - Peregrin Toker
 Jed Brophy - Sharku
 Brad Dourif - Gríma
 Bernard Hill - Théoden
 Ian Holm - Bilbo Sækker
 Dominic Monaghan - Meriadoc Brændebuk
 Viggo Mortensen - Aragorn
 John Noble - Denethor
 Miranda Otto - Éowyn
 John Rhys-Davies - Gimli
 Andy Serkis - Gollum
 Harry Sinclair - Isildur
 Liv Tyler - Arwen
 Karl Urban - Éomer
 Hugo Weaving - Elrond
 David Wenham - Faramir
 Elijah Wood - Frodo Sækker

Eksterne henvisninger 

 Officiel hjemmeside
Computerrollespil
Xbox-spil
PlayStation 2-spil
GameCube-spil
Computerspil fra 2004
Kjøpmannsfjorden

Kjøpmannsfjorden er en fjord i Kragerø kommune i Vestfold og Telemark   fylke i Norge. Den går mellem øerne Gumøy og Langøy i øst og Bærøy og halvøen Borteid. Fjorden har en længde på lidt over 4 kilometer fra Sauøya i syd til et smalt sund  i nord der går mod øst mod Stavnesfjorden, og videre til Eksefjorden.

Kilder og henvisninger

Fjorde i Vestfold og Telemark 
Kragerø
Langøy (Kragerø)

Langøy er en ø i Kragerø kommune i Vestfold og Telemark  fylke i Norge. Den er med sine 5,54 km² Kragerøs næststørste ø.  Øen har færgeforbindelse med Kragerø. 

Her findes en gammel kirkegård og mange gamle veje som blev anlagt af Peder Anker. Der har været minedrift etter jernmalm på Langøy siden 1600-tallet og frem til 1960'erne i , der på et tidspunkt var Norges næststørste jernminer.  Langøy har også skærgårdens højeste punkt, Langøybratten også kaldt Signalen der er  117 moh. Det har stået et vagthus på toppen. En anden top på øen  er Fløyfjell, der er 103 moh.

Kilder og henvisninger

Langøy på norgeskart.no

Kragerø
Øer i Vestfold og Telemark
Maurice LaMarche

Maurice LaMarche (født 30. marts 1958) er en amerikansk skuespiller og komiker.

Kilder

Eksterne henvisninger

 

Personer fra Toronto
Skuespillere fra Ontario
Ordre National du Mérite

L’Ordre Nationale du Mérite (dansk: Den Nationale Fortjensteorden) er en fransk fortjenestesorden, der blev stiftet den 3. december 1963 af general de Gaulle, som erstatning for tidligere ministerielle og kolonirelaterede ordener. Oprettelsesdekretet er blevet underskrevet af præsidenterne Charles de Gaulle, Georges Pompidou og derefter daværende premierminister og finans- og økonomiminister Valéry Giscard d'Estaing. Ordnen erstattede et større antal andre ordner.

Grader 
Den Nationale Fortjenstorden tildeles i tre grader:
 Ridder
 Officer
 Kommandør
Sidstnævnte grad med to værdier:
 Storofficer
 Storkors.

Udnævnelse 
Udnævnelse sker efter ministeriel indstilling eventuelt ved særlig procedure for håndtering af borgerinitiativer.

Fortjenstordenen anerkender og belønner fremtrædende militær eller civil indsats ydet for den franske nation. Den supplerer således den franske nationale Æreslegion, oprettet af Napoleon Bonaparte den 20. maj 1802 netop for at belønne fremtrædende tjeneste.

Grader og Ordenstegn

Ordner erstattet af ordre national du Mérite efter 1963 
 Ordre du Mérite social
 Ordre de la Santé publique
 Ordre du Mérite commercial
 Ordre du Mérite touristique
 Ordre du Mérite artisanal
 Ordre du Mérite combattant
 Ordre du Mérite commercial et industriel
 Ordre du Mérite postal
 Ordre de l'Économie nationale
 Ordre du Mérite sportif
 Ordre du Mérite militaire
 Ordre du Mérite du travail
 Ordre du Mérite civil
 Ordre du Mérite saharien
 Ordre de l'Étoile noire
 Ordre de l'Étoile d'Anjouan
 Ordre du Nichan el Anouar

Eksterne links 

 France Phaléristique 

Ordener, dekorationer og medaljer fra Frankrig
Bird Box

Bird Box er en amerikansk film fra 2018, instrueret af Susanne Bier for Netflix.

Produktionen er en psykologisk thriller i gysergenren. Hovedrollen spilles af Sandra Bullock.

Eksterne henvisninger 
 

Amerikanske film fra 2018
Film fra Netflix
Skedenæb

Skedenæbbet (Chionidae) er inden for mågevadefuglenes orden. Typen sortnæbbet skedenæb (Chionis minor) yngler på subantarktiske øer i Det indiske Ocean og i Sydatlanten. Typen gulnæbbet skedenæb (Chionis albus) yngler på Den Antarktiske Halvø, og tager tit til det sydlige Sydamerika og Falklandsøerne om vinteren.

Udseende 
Skedenæbbet har en tyk snehvid fjerdragt, der gør den ligner tykmavede duer eller høns. Den har en kroget brunt næb med rynker rundt om. Skedenæbbet har små sorte øjne og to brune klør stikkende ud som ben. Den hedder en skedenæb fordi næbroden er dækket af en hornskede.

Føde 
Skedenæbbet kaldes også for antarktis' skraldefugl. De spiser efterladenskaber fra sælens fødsler som blod og moderkage. De spiser også gerne frisk sælafføring, hvis de støder på det. Hvis skedenæbbet bor hos pingvinerne, spiser den pingviners opkast, knuste æg og døde unger. Kulden bevarer affaldet, og nedbrydningen tager derfor lang tid. Skedenæbbet er med til at sørge for at nedbrydningen sker langt hurtigere. Hvis skedenæbbet ikke fandtes på Antarktis, ville Antarktis være knap så hvidt som det er nu.

Andre fakta 
Skedenæbbet er udmærket flyvere, men kan hverken svømme eller dykke efter føde, fordi de ingen svømmehud har. Det er også den eneste fugl i Antarktis, der ikke har svømmehud imellem tæerne.

Kilder 
 Kaj Kampp: skedenæb i Den Store Danske, Gyldendal. Hentet 28. december 2018 fra http://denstoredanske.dk/index.php?sideId=159892
 https://illvid.dk/dyr/overlevelse/opfindsomme-dyr-besejrer-gold-isoerken  

Storkefugle
Boligportaler

Boligportaler er betegnelsen for en serviceplatform, hvorigennem det er muligt at finde en bolig. Oftest er der tale om en lejebolig, hvor udlejer er en privatperson eller en privat virksomhed, som udlejer til privatpersoner. 

I Danmark findes der, udover de traditionelle boligselskaber, en lang række boligportaler. Disse virksomheder samler, på hver deres måde, ledige lejeboliger, som privatpersoner kan ansøge om.
Boligtjenester
Akutlægehelikopter

Akutlægehelikopteren er en helikopter bemandet med en pilot, en præhospital akutlæge og en HCM-redder, som er en specialuddannet ambulanceredder. Den første danske akutlægehelikopter af modellen Eurocopter EC 145 produceret af Airbus Helicopters blev indført 1. maj 2010, med base i Ringsted. 1. juni 2011 blev tjenesten udvidet med en base i Karup. Basen i Karup blev dog udskiftet 1. oktober 2014  med to baser i henholdsvis Skive og Billund og alle tre baser benytter i dag modellen Eurocopter EC 135 P2.

Antal flyvninger  
 2014 - 448 (fra 1. okt)
 2015 - 2569
 2016 - 3593
 2017 - 3658

Referencer

Eksterne henvisninger 
 Den Landsdækkende Akutlægehelikopterordnings websted

 

Akutberedskab
Roy J. Glauber

Roy J. Glauber (1. september 1925 - 26. december 2018) var en amerikansk fysiker tilknyttet Harvard-universitetet. Han blev tildelt halvdelen af Nobelprisen i fysik for 2005, mens John L. Hall og Theodor W. Hänsch delte den anden halvdel. Glauber modtog prisen for sit arbejde på
kvanteteorien for Optisk koherens, offentliggjort i 1963.

Kilde 

Nobelprismodtagere i fysik
Nobelprismodtagere fra USA
Fysikere fra USA